text: 51-årig offer for hjemmerøveri
  02 november 2011 kl. 07.47
  En 51-årig mand blev i aftes ved 19.45-tiden overfaldet i sit eget hjem i Nørregade i Grindsted. To hætteklædte mænd kom ind i hjemmet og overfaldt ham, hvor den 51-årige blev banket med et baseballbat. Det skriver Radio VLR.
  Gerningsmændene tog mandens pung, der indeholdt et mindre kontantbeløb og stak derefter af.
  - Det er foregået i misbrugsmiljøet, konstaterer vagtchef hos Sydøstjyllands Politi, Stig Simonsen.
  Den 51-årige skulle ikke på sygehuset for behandling af de slag han fik med baseballbattet.
  